Auktalytė

Auktalytė (, 1945–1946 m. , nuo 1946 m. Progresas, ) – gyvenvietė Kaliningrado srities pietinėje dalyje, Pravdinsko rajone, 5 km į vakarus nuo Alnos. Nuo 2008 m. birželio 30 d. Pravdinsko miesto gyvenvietės kaimas.

 Istorija 

Bartos žemės kaimo pavadinimas Auktōlītē prūsiškos kilmės. 1326 m. minima Ochtolite. Kairiajame Alnos krante ant piliakalnio stovėjo bartų pilis, kurią kryžiuočiai užėmė pasinaudoję išdaviko Tirškos paslaugomis.

Pirmoji bažnyčia pastatyta XV a. antroje pusėje. 1702 m. sudegė jos bokštas. 1912 m. parapijai priklausė 18 kaimų, kuriuose buvo 1700 gyventojų. Per Antrąjį pasaulinį karą 1945 m. bažnyčią sugriovė TSRS kariuomenė.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Frydlando apskrities (nuo 1927 m. Barštyno apskritis) Althofo valsčiaus kaimas. Auktalytės parapijos centras.Ortsverzeichnis. Die Städte und Gemeinden des Kreises Bartenstein/Ostpr. 1939  1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Družbos apylinkės kaimas.

|}

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Frydlando apskrities gyvenvietės
Kategorija:Pravdinsko rajono gyvenvietės